રેલવેના પે એન્ડ પાર્કિંગમાં કોન્ટ્રાકટર દ્વારા અનેક કૌભાંડો ચાલતાં હોવાં છતાં રેલવે તંત્ર કોઈ જ ધ્યાન આપતું નથી. કોમર્શિયલ વાહન પાર્કિંગમાં માત્ર ટેક્સી પાસિંગ વાહનો પાર્ક કરવા માટે કોન્ટ્રાકટ આપવા છતાં પાર્કિંગમાં ખાનગી વાહનો અને રિક્ષા પાર્કિંગ પણ કરાવી પૈસા લેવામાં આવે છે. જો કોઈ વાહન ચાલક પૈસા બાબતે કહે તો તેઓની સાથે રક્ઝક કરે છે. રેલવે સૂત્રોના જણાવ્યા અનુસાર સ્ટેશનમાં અથવા તો બહાર મુસાફરોને તકલીફ ન પડે તેની જવાબદારી સ્ટેશન મેનેજરની હોય છે. રેલવે તંત્રની બેદરકારીના કારણે મુસાફરો અને ટ્રેનના સંબંધીઓને પાર્કિંગનો વધુ ચાર્જ ચૂકવવો પડે છે.